ddrg/super_eurlex huggingface dataset:
Skupni Ukrep

z dne 22. novembra 1996

Sveta na podlagi členov J.3 in K.3 Pogodbe o Evropski uniji v zvezi z ukrepi za varstvo pred učinki ekstrateritorialne uporabe zakonodaje, ki jo sprejme tretja država, in ukrepi, ki na njej temeljijo ali iz nje izhajajo

(96/668/SZVP)

SVET EVROPSKE UNIJE JE

ob upoštevanju Pogodbe o Evropski uniji in zlasti členov J.3 in K.3(2)(b) Pogodbe,

ob upoštevanju splošnih smernic, ki jih je izdal Evropski svet v Firencah 21. in 22. junija 1996,

ker je tretja država sprejela določene zakone in druge predpise, s katerimi naj bi uredila dejavnosti fizičnih in pravnih oseb pod jursidikcijo držav članic Evropske unije;

ker ekstrateritorialno uporabnostjo takšni zakoni in drugi predpisi kršijo mednarodno pravo;

ker je s takšnimi zakoni in drugimi predpisi ter ukrepi prizadet ali pa obstaja verjetnost, da bo prizadet ustaljen pravni red in povzročeni negativni učinki za interese Evropske unije ter interese navedenih fizičnih in pravnih oseb;

ker je Svet sprejel Uredbo (ES) št. 2271/96 [1] za zavarovanje interesov Skupnosti ter fizičnih in pravnih oseb, ki uveljavljajo pravice po Pogodbi o ustanovitvi Evropske skupnosti;

ker bi morale v teh izjemnih okoliščinah države članice sprejeti ukrepe za zagotavljanje varstva interesov navedenih fizičnih in pravnih oseb, če takšno varstvo ni zagotovljeno z Uredbo (ES) št. 2271/96;

ker ta skupni ukrep in Uredba (ES) št. 2271/96 predstavljata enoten sistem, ki zajema Skupnost in države članice v skladu z njihovimi lastnimi pooblastili,

SPREJEL NASLEDNJI SKUPNI UKREP:

Člen 1

Vsaka država članica sprejme ukrepe, potrebne za varstvo interesov katere koli osebe, navedene v členu 11 Uredbe (ES) št. 2271/96, ki jih prizadene ekstrateritorialna uporaba zakonov in drugih prepisov, navedenih v Prilogi k Uredbi (ES) št. 2271/96, ter na tej podlagi ali kot posledico tega takšne ukrepe tudi izvede, če takšni interesi niso zavarovani po tej Uredbi.

Člen 2

Ta skupni ukrep začne veljati z dnem sprejetja.

Člen 3

Ta skupni ukrep se objavi v Uradnem listu.

V Bruslju, 22. novembra 1996

Za Svet

Predsednik

S. Barrett

[1] UL L 309, 29.11.1996, str. 1.

--------------------------------------------------
Skupno stališče Sveta

z dne 20. novembra 2000

o spremembi Skupnega stališča 96/184/SZVP o izvozu orožja v nekdanjo Jugoslavijo

(2000/722/SZVP)

SVET EVROPSKE UNIJE JE –

ob upoštevanju pogodbe o Evropski uniji in zlasti člena 15 Pogodbe,

ob upoštevanju naslednjega:

(1) 26. februarja 1996 je Svet sprejel Skupno stališče 96/184/SZVP o izvozu orožja v nekdanjo Jugoslavijo [1], ki je bilo spremenjeno s sklepoma 98/498/SZVP [2] in 99/481/SZVP [3].

(2) Svet je sklenil, da razvoj na Hrvaškem, zlasti njena zaveza, da bo popolnoma izvajala daytonski in pariški sporazum in njena politika izvoza orožja opravičujejo odpravo omejevalnih ukrepov, sprejetih proti njej v skladu s Skupnim stališčem 96/184/SZVP.

(3) Razume se, da bodo države članice v zvezi z izvozom orožja na Hrvaško in v Nekdanjo jugoslovansko republiko Makedonijo strogo spoštovale Pravila ravnanja Evropske unije o izvozu orožja, sprejet dne 8. junija 1998 –

SPREJEL NASLEDNJE SKUPNO STALIŠČE:

Člen 1

Skupno stališče 96/184/SZVP se spremeni na naslednji način:

1. beseda "Hrvaška" v točki 2(i) se črta;

2. točka 2(ii) se nadomesti z:

"(ii) pod pogoji določb Resolucije št. 1021 Varnostnega sveta ZN se vloge za dovoljenje izvoza v Nekdanjo jugoslovansko republika Makedonijo in na Hrvaško obravnavajo za vsak primer posebej.

Ta določba je sprejeta ob razumevanju, da bodo države članice strogo spoštovale Pravila ravnanja Evropske unije za izvoz orožja, sprejeta dne 8. junija 1998. Upoštevale bodo tudi cilje politike Evropske unije v regiji, katere temeljni cilji so mir in stabilizacija na tem območju, vključno s potrebo po nadzoru orožja in njegovim zmanjšanjem na najnižjo možno raven, ter ukrepi za ustvarjanje zaupanja."

Člen 2

To skupno stališče začne učinkovati z dnem sprejetja.

Člen 3

To skupno stališče se objavi v Uradnem listu.

V Bruslju, 20. novembra 2000

Za Svet

Predsednik

H. Védrine

[1] UL L 58, 7.3.1996, str. 1.

[2] UL L 225, 12.8.1998, str. 1.

[3] UL L 188, 21.7.1999, str. 3.

--------------------------------------------------
2.

Člen 3 se nadomesti z: „Člen 3 Naloge misije Evropska unija vodi policijsko misijo v Kinšasi (DRK) za spremljanje, usmerjanje in svetovanje pri vzpostavljanju in začetno fazo delovanja ZPE, da zagotovi ukrepanje ZPE v skladu z usposabljanjem, ki ga je prejela v centru policijske akademije in v skladu z mednarodnimi najboljšimi praksami na tem področju. Ti ukrepi bi se morali osredotočiti na strukturo poveljevanja ZPE za krepitev sposobnosti upravljanja ZPE in spremljanje, usmerjanje ter svetovanje operativnim enotam pri izvajanju njihovih nalog. EUPOL Kinshasa nadaljuje s spremljanjem, usmerjanjem in svetovanjem pri vzpostavljanju in razvoju ZPE, vključno s širšim svetovanjem strukturi poveljevanja ZPE glede izvajanja misij in s svetovanjem glede drugih vprašanj, ki dopolnjujejo učinkovit potek policijskega dela v DRK, in krepi povezave z EUSEC RD KONGO na področju reforme varnostnega sektorja.“;
1.

Člen 3 se glasi, kakor sledi: „Člen 3 Da bi dosegli cilje politike EU v BiH, mandat PPEU vključuje naslednje naloge: (a) zagotavljati svetovanje in pomoč EU v političnem procesu; (b) spodbujati celovito politično usklajevanje EU v BiH; (c) spodbujati celovito usklajevanje EU in zagotavljati lokalno politično usmeritev pri prizadevanjih EU v boju proti organiziranemu kriminalu na kraju samem, brez poseganja v vodilno vlogo policijske misije Evropske unije (EUPM) pri usklajevanju policijskih vidikov teh prizadevanj in brez poseganja v ALTHEA (EUFOR) vojaško strukturo poveljevanja; (d) poveljniku ALTHEA (EUFOR) politično svetovati na kraju samem, vključno glede zmogljivosti Integrirane policijske enote, na katero se lahko opre v soglasju s poveljnikom EUFOR, brez poseganja v strukturo poveljevanja; (e) prispevati h krepitvi interne usklajenosti in povezanosti EU v BiH, vključno z informativnimi sestanki z vodji misij EU in s sodelovanjem pri (ali z zastopanjem na) njihovih rednih sestankih, s predsedovanjem koordinacijski skupini, ki jo sestavljajo vsi prisotni akterji EU na kraju samem, z namenom usklajevanja izvedbenih vidikov delovanja EU in z določanjem smernic za te akterje v zvezi z odnosi z organi v BiH; (f) zagotavljati doslednost in skladnost delovanja EU v odnosu do javnosti, s tem da je oseba za stike z javnostjo PPEU glavna oseba za stike EU z mediji BiH glede vprašanj SZVP/EVOP; (g) vzdrževati pregled nad celotnim nizom dejavnosti na področju pravne države in v zvezi s tem po potrebi svetovati generalnemu sekretarju/visokemu predstavniku in Komisiji; (h) na kraju samem posredovati politične smernice vodji misije EUPM kot del njegove širše odgovornosti in vloge v strukturi poveljevanja za EUPM; (i) podpirati priprave in izvedbo preoblikovanja policije kot del širšega pristopa mednarodne skupnosti in organov oblasti BiH k uveljavljanju pravne države, pri čemer uporablja policijsko strokovno znanje in podporo EUPM; (j) v tesnem stiku z EUPM podpirati okrepljeno in bolj učinkovito kazensko zakonodajo in policijske posrednike v BiH; (k) kar zadeva dejavnosti iz Naslova VI Pogodbe, vključno z Europolom, in s tem povezane dejavnosti Skupnosti, po potrebi svetovati generalnemu sekretarju in Komisiji ter sodelovati pri potrebnem lokalnem usklajevanju; (l) ob upoštevanju skladnosti in morebitnega medsebojnega dopolnjevanja še naprej svetovati glede prednostnih nalog za Pomoč skupnosti za obnovo, razvoj in stabilizacijo.“.
(i)

zagotavljati tehnično pomoč, posredniške in druge storitve v zvezi z vojaškimi dejavnostmi ter zagotavljanjem, proizvodnjo, vzdrževanjem in uporabo oborožitve in drugega vojaškega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za vse navedeno, ali v zvezi z opremo, ki jo je mogoče uporabiti za notranjo represijo, neposredno ali posredno, fizičnim ali pravnim osebam, organizacijam ali organom v Uzbekistanu ali za uporabo v tej državi;
1.

Člen 11(3) se nadomesti z naslednjim: „Glede na posebne varnostne razmere v Iraku se storitve v Bagdadu opravljajo na podlagi pogodb med Združenim kraljestvom in podjetji, ki te storitve opravljajo in zanje izdajajo račune. Proračun EUJUST LEX krije te stroške do največ 2,4 milijona EUR. Združeno kraljestvo v posvetovanju z vodjo misije z ustreznimi informacijami o teh stroških redno poroča Svetu.“.
27.

Mujahedin-e Khalq Organisation (MEK ali MKO) [brez „National Council of Resistance of Iran“ (NCRI)] (alias The National Liberation Army of Iran (NLA, militantno krilo MEK), The People's Mujahidin of Iran (PMOI), Muslim Iranian Student's Society)
(2)

Razvoj dogodkov v Bosni in Hercegovini, vključno z dejstvom, da je Bosna in Hercegovina sprejela in izvaja zakonodajo o izvozu, uvozu in tranzitu orožja, ki upošteva ustrezne standarde EU, v skladu s Skupnim stališčem 96/184/SZVP opravičuje odpravo omejevalnih ukrepov proti tej državi.
F1a

Capt. (Ret’d.) Htay Aung

Generalni direktor direktorata za hotelirstvo in turizem (glavni direktor hotelirskih in turističnih storitev v Mjanmaru do avgusta 2004)
(2)

Mandat enote za pripravo MCM/PPEU bi bilo treba spremeniti in podaljšati do 31. marca 2008 oziroma do datuma 30 dni po imenovanju predstavnika mednarodne skupnosti/posebnega predstavnika EU (PMS/PPEU), če do imenovanja pride pred 1. marcem 2008.
2.

člen 3 se nadomesti z naslednjim: „Člen 3 Naloge 1. Da bi se dosegli cilji politike, ima PPEU naslednje naloge: (a) vzdrževanje stikov z AU, s sudansko vlado, z vlado južnega Sudana, oboroženimi gibanji v Darfurju in drugimi stranmi v Sudanu ter nevladnimi organizacijami in vzdrževanje tesnega sodelovanja z ZN in drugimi ustreznimi mednarodnimi akterji, z namenom doseči cilje politike Unije; (b) zastopanje Unije na pogovorih med vpletenimi stranmi v Darfurju, na srečanjih skupnega odbora na visoki ravni in po potrebi na drugih zadevnih srečanjih; (c) kadar je to mogoče, zastopanje Unije v komisijah za presojo v okviru CPA in DPA; (d) spremljanje razvoja dogodkov v zvezi z izvajanjem ESPA; (e) zagotavljanje usklajenosti med prispevkom Unije h kriznemu upravljanju v Darfurju in splošnimi političnimi odnosi Unije s Sudanom; (f) v zvezi s človekovimi pravicami, vključno s pravicami otrok in žensk, ter bojem proti nekaznovanosti v Sudanu, spremljanje razmer in vzdrževanje rednih stikov s sudanskimi organi, AU in ZN, zlasti z Uradom visokega komisarja za človekove pravice, opazovalci razmer na področju človekovih pravic, ki so dejavni na tem območju, in tožilstvom Mednarodnega kazenskega sodišča; (g) vzdrževanje stikov s predsedstvom, generalnim sekretarjem/visokim predstavnikom (GS/VP), poveljnikom operacije EU in poveljnikom sil EU za operacijo EUFOR Tchad/RCA, da so njihove dejavnosti glede izvajanja Skupnega ukrepa 2007/677/SZVP dobro usklajene; zagotovi se tudi tesno sodelovanje z lokalnimi delegacijami Komisije; (h) glede izvajanja Skupnega ukrepa 2007/677/SZVP, pomoč GS/VP v stikih z Združenimi narodi, organi Čada, Srednjeafriške republike in sosednjih držav ter drugimi ustreznimi udeleženci; (i) brez poseganja v strukturo poveljevanja, predlaganje političnih smernic poveljniku sil EU za operacijo EUFOR Tchad/RCA, zlasti glede vprašanj z regionalno politično razsežnostjo; (j) glede svojih nalog, povezanih z operacijo EUFOR Tchad/RCA, posvetovanje s poveljnikom sil EU glede političnih vprašanj z varnostno razsežnostjo. 2. Pri opravljanju svojih nalog PPEU med drugim: (a) ohranja pregled nad vsemi dejavnostmi Unije; (b) zagotavlja usklajevanje in skladnost prispevkov Unije za AMIS; (c) zagotavlja tesno sodelovanje in usklajenost dejavnosti Unije glede operacije EUFOR Tchad/RCA; (d) podpira politični proces in dejavnosti, povezane z izvajanjem CPA, DPA in ESPA, ter (e) spremlja, kako sudanske strani spoštujejo ustrezne resolucije Varnostnega sveta ZN, zlasti resolucije 1556 (2004), 1564 (2004), 1591 (2005), 1593 (2005), 1672 (2006), 1679 (2006), 1706 (2006) in 1769 (2007), ter o tem poroča.“;
(3)

Treba bi bilo spremeniti sezname oseb in podjetij, za katere veljajo omejevalni ukrepi, da bi se upoštevale spremembe v vladi, varnostnih službah, Državnega sveta za mir in razvoj in državne uprave v Burmi/Mjanmaru, pa tudi osebni položaj oseb, na katere se ukrepi nanašajo; da bi se na seznama vključile druge osebe, ki so povezane z režimom v Burmi/Mjanmaru, in ki so odgovorne za izvajanje represivnih ukrepov, in da bi nanju vključili dodatna podjetja, ki so v lasti ali pod nadzorom režima v Burmi/Mjanmaru ali oseb, povezanih z režimom –
(1)

Predsednik Komisije Afriške unije (AU) je v pismu z dne 25. oktobra 2007, naslovljenem na generalnega sekretarja/visokega predstavnika, prosil za podporo Evropske unije in njenih držav članic glede sankcij, ki jih je Odbor Afriške unije za mir in varnost sprejel 10. oktobra 2007 proti nezakonitimi oblastem Anjouana v Uniji Komori, in sicer po predsedniških volitvah, ki so tam potekale v neustreznih pogojih.
2.

člen 3 se nadomesti z naslednjim: „Člen 3 Struktura misije in območje napotitve 1. Misija ima glavni sedež v Kinšasi, ki ga sestavljajo: (a) vodja misije, (b) skupina policijskih svetovalcev na strateški ravni, (c) skupina policijskih svetovalcev na operativni ravni, (d) skupina pravnih svetovalcev na strateški in operativni ravni, (e) administrativno osebje. 2. Misija bo stalno prisotna v Gomi in Bukavu na vzhodu DRK, tako da bo stabilizacijskemu procesu na vzhodu DRK nudila pomoč in strokovno znanje. 3. S funkcionalnega vidika se bodo naloge razdelile med: (a) strokovnjake, vključene v različne delovne skupine za reformo policije, in svetovalce, dodeljene na ključne položaje organiziranja in odločanja v CSRP, ki ga predvidevajo kongovski organi; (b) strokovnjake, dodeljene KNP, zlasti na ključne položaje, ter strokovnjake, dodeljene za usmerjanje kriminalistične policije in policije, pristojne za ohranjanje javnega reda; (c) podporo na področju kazenskega prava, da se v dejavnosti na področju policije vključi povezava s kazenskim pravosodjem ter da se nadaljuje obravnava pomembnih vidikov reforme kazenskega pravosodja, vključno z vojaškim kazenskim pravom; (d) strokovno pomoč, s katero se prispeva k prizadevanjem v okviru horizontalnih vidikov RVS; (e) strokovnjake, dodeljene KNP, zlasti na ključne položaje, za usmerjanje mejne policije in inšpektorata za splošni nadzor; (f) strokovnjake, dodeljene za prispevek k policijskemu vidiku, vidiku enakopravnosti spolov, vidiku človekovih pravic in vidiku otrok v oboroženih spopadih mirovnega procesa na vzhodu DRK ter predvsem njegovi povezanosti z reformnim procesom policijskega sektorja. 4. Območje napotitve zajema Kinšaso, Gomo in Bukavu. Zaradi geografskih posledic nalog misije za celotno ozemlje DRK bodo po navodilu vodje misije ali vsake osebe, ki jo za to pooblasti vodja misije, ob ustreznem upoštevanju trenutnih varnostnih razmer morda potrebna potovanja strokovnjakov ter njihova prisotnost na drugih lokacijah v provincah DRK.“;
15.

Faza 1: Delovni tehnični obiski vsake države: — Kontaktni točki bosta obiskovali države upravičenke zaradi ocene poznavanja in uporabe podatkov in produktov PTS. Sodelovala bosta z nacionalnimi organi, da bi se prepoznale trenutne potrebe in predstave ter izboljšalo poznavanje podatkov in produktov PTS, vključno z njihovo morebitno uporabo v civilne in znanstvene namene. Kontaktni točki bosta v vsaki državi navezali stike tudi z drugimi ustreznimi institucijami, ki jim bi podatki in produkti PTS lahko koristili. Kontaktni točki bosta po potrebi spodbujali stike med državnimi organi in ustreznimi institucijami. V primeru vzpostavljenih NDC se oceni status vsake NDC z vidika osebja in infrastrukture (vključno za računalniško in internetno infrastrukturo), na podlagi česar se oblikujejo prednostne promocijske dejavnosti. — Posledično bodo organizirana tehnična usposabljanja, ki bodo združila udeležence iz institucij, določenih v tej fazi. To usposabljanje bo zagotovilo tehnična navodila glede podatkov in produktov PTS. Prilagojeno bo izobrazbi udeležencev in upoštevalo bo uradne jezike držav upravičenk. Udeleženci bodo med usposabljanjem uporabljali programsko opremo PTS, razvito za NDC, ki se lahko uporablja za dostop do podatkov in produktov PTS in njihovo analizo. Udeleženci (ki so pooblaščeni uporabniki PTS) bodo prejeli to programsko opremo z namenom, da jo namestijo v svojih institucijah. Poleg tega bodo udeleženci, ki so pooblaščeni uporabniki PTS, na podlagi ocenjenih potreb prejeli tudi računalniško opremo in ostale dodatke. Usposabljanje bo podlaga tudi za spodbujanje sodelovanja med tehničnim osebjem institucij v regiji.
Akt sveta

z dne 23. julija 1996

o Protokolu na podlagi člena K.3 Pogodbe o Evropski uniji o razlagi Konvencije o ustanovitvi Evropskega policijskega urada, s predhodnim odločanjem Sodišča evropskih skupnosti

(96/K 299/01)

SVET EVROPSKE UNIJE JE

ob upoštevanju Pogodbe o Evropski uniji in zlasti člena K.3(2)(c) te pogodbe,

ker člen K.3(2)(c) opredeljuje, da konvencije, na podlagi člena K.3 Pogodbe o Evropski uniji, lahko določajo, da je sodišče pristojno za razlago njihovih določb ter odločanje v vseh sporih v zvezi z njihovo uporabo v skladu s sprejetimi predpisi,

SKLENIL sestaviti Protokol, katerega besedilo je priloženo, in ki ga bodo 24. julija 1996 podpisali predstavniki vlad držav članic Evropske unije,

TER PRIPOROČA, da ga države članice sprejmejo v skladu s svojimi ustavnimi pravili.

V Bruslju, 23. julija 1996

Za Svet

Predsednik

I. Yates

--------------------------------------------------
Akt Sveta

z dne 26. maja 1997

o pripravi Protokola o razlagi Sodišča Evropskih skupnosti Konvencije o vročanju sodnih in zunajsodnih pisanj v civilnih ali gospodarskih zadevah v državah članicah

(97/C 261/02)

SVET EVROPSKE UNIJE JE

ob upoštevanju Pogodbe o Evropski uniji in zlasti člena K.3.(2)(c) Pogodbe,

ob upoštevanju člena 17 Konvencije o vročanju sodnih in zunajsodnih pisanj v civilnih ali gospodarskih zadevah v državah članicah Evropske unije,

ker člen K.3(2)(c) Pogodbe predpisuje, da je lahko v konvencijah, sestavljenih na podlagi člena K.3 Pogodbe določeno, da ima Sodišče Evropskih skupnosti pristojnost za razlago njihovih določb v skladu z ureditvijo, ki jo določajo te konvencije,

po preučitvi stališč Evropskega parlamenta [1] na podlagi posvetovanj, ki jih je vodilo predsedstvo v skladu s členom K.6 Pogodbe

JE SKLENIL, da se pripravi Protokol, katerega besedilo je priloženo in ki so ga danes podpisali predstavniki vlad držav članic;

PRIPOROČA, da ga države članice sprejmejo v skladu s svojimi ustavnimi pravili.

V Bruslju, 26. maja 1997.

Za Svet

Predsednik

W. Sorgdrager

[1] Mnenje podano 11. aprila 1997 (še ni objavljeno v Uradnem listu).

--------------------------------------------------
Akt Sveta

z dne 18. decembra 1997

na podlagi člena K.3 Pogodbe o Evropski uniji, o pripravi Konvencije o medsebojni pomoči in sodelovanju med carinskimi upravami

(98/C 24/01)

SVET EVROPSKE UNIJE

ob upoštevanju Pogodbe o Evropski uniji in zlasti točke (c) člena K.3(2) Pogodbe,

ker države članice menijo, da je za doseganje ciljev Unije carinsko sodelovanje v skupnem interesu in sodi v okvir sodelovanja, predvidenega v naslovu VI Pogodbe;

KER JE ODLOČIL, da je konvencija, katere besedilo je podano v Prilogi, in so jo danes podpisali predstavniki vlad držav članic, pripravljena,

PRIPOROČA, da jo države članice sprejmejo v skladu s svojimi ustavnimi pravili.

V Bruslju, 18. decembra 1997

Za Svet

Predsednik

F. Boden

--------------------------------------------------
Akt Sveta

z dne 30. novembra 2000

na podlagi člena 43(1) Konvencije ustanovitvi Evropskega policijskega urada (Konvencija o Europolu) o Protokolu o spremembi člena 2 in Priloge k tej Konvenciji

(2000/K 358/01)

SVET EVROPSKE UNIJE JE –

ob upoštevanju Konvencije o ustanovitvi Evropskega policijskega urada [1] in zlasti člena 43(1) te konvencije,

ob upoštevanju pobude Portugalske [2],

ob upoštevanju mnenja Evropskega parlamenta,

ob upoštevanju mnenja Upravnega odbora,

ob upoštevanju naslednjega:

Evropski svet je na zasedanju v Tampereju pozval Svet k širitvi pristojnosti Europola na pranje denarja na splošno, ne glede na vrsto kaznivega dejanja, iz katerega izhajajo oprana denarna sredstva –

SKLENIL pripraviti Protokol, o spremembi Konvencije o ustanovitvi Evropskega policijskega urada, podpisanega na današnji dan s strani predstavnikov vlad držav članic Evropske unije, ki je priložen;

PRIPOROČIL, da ga države članice sprejmejo v skladu s svojimi ustavnimi pravili.

V Bruslju, 30. novembra 2000

Za Svet

Predsednik

M. Lebranchu

[1] UL C 316, 27.11.1995, str. 2.

[2] UL C 200, 13.7.2000, str. 1.

--------------------------------------------------
Uredba Sveta (EGS) št. 922/72

z dne 2. maja 1972

o določitvi splošnih pravil za dodeljevanje pomoči v zvezi s sviloprejkami za gojitveno leto 1972/73

SVET EVROPSKIH SKUPNOSTI JE,

ob upoštevanju Pogodbe, s katero je bila ustanovljena Evropska gospodarska skupnost,

ob upoštevanju Uredbe Sveta (EGS) št. 845/72 [1] z dne 24. aprila 1972, s katero so bili predpisani posebni ukrepi za spodbujanje gojitve sviloprejk in zlasti člena 2(4) Uredbe,

ob upoštevanju predloga Komisije,

ker člen 2 Uredbe (EGS) št. 845/72 navaja, da je treba dodeliti pomoč v zvezi s sviloprejkami, gojenimi v Skupnosti, in ker je treba sprejeti splošna pravila uporabe, določena v istem členu;

ker je zato, da bi poenostavili uporabo sistema pomoči, to pomoč treba v vsaki državi članici dodeliti izključno v zvezi s sviloprejkami, gojenimi na ozemlju tiste države;

ker je treba zato, da bi zagotovili pravilno delovanje tega sistema, določiti, kdo izpolnjuje pogoje za pomoč, in natančno določiti določene pogoje za dodelitev pomoči;

ker je treba uvesti sistem upravnega nadzora, s katerim bo zagotovljeno, da se pomoč dodeli samo za proizvode, ki izpolnjujejo pogoje zanjo;

ker je treba določiti podrobna pravila za izračunavanje pomoči, da bi s tem zagotovili enotno uporabo tega sistema;

ker naj bi ta Uredba veljala samo za obdobje, v katerem se bo lahko ocenila njena učinkovitost,

SPREJEL NASLEDNJO UREDBO:

Člen 1

V primeru gojitvenega leta 1972/73 splošna pravila, predpisana v naslednjih členih, veljajo za dodelitev pomoči za sviloprejke, gojene v Skupnosti, kot določa člen 2 Uredbe (EGS) št. 845/72.

Člen 2

1. Na zahtevo gojitelja država članica dodeli pomoč za sviloprejke, gojene na njenem ozemlju.

2. Države članice so pooblaščene, da dodelijo pomoč izključno gojiteljem, ki so svoje zabojčke z jajčeci dobili od pooblaščenega organa in ki so po uspešnem zaključku gojitve predali proizvedene zapredke pooblaščenemu organu.

3. Gojitev sviloprejk se šteje za uspešno zaključeno, kadar se iz zabojčkov z jajčeci proizvede minimalno število zapredkov; to minimalno število je treba še določiti.

Člen 3

Države članice proizvajalke uvedejo upravni nadzor, s katerim zagotovijo, da proizvod, za katerega je zahtevana pomoč, ustreza zahtevam za dodelitev pomoči.

Člen 4

Znesek pomoči se izračunava na zabojček jajčec sviloprejke.

Člen 5

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju 2. maja 1972

Za Svet

Predsednik

G. Thorn

[1] UL L 100, 27.4.1972, str. 1.

--------------------------------------------------